Se conserva tamién pa iste lugar, como decumenta Enrique Satué, a leyenda d'as viellas pervivients. En iste caso as dos mullers heban feito testamento debant d'un mosén deixando as tierras d'o lugar a desapareixiu a os habitants de Canyardo. Manimenos pareixe que o mosén ixublidó en o suyo misal dito testamento y se'n fuo por orden d'o bispe a vivir ta Chillué. Ye por ixo que os vecins d'iste lugar cambioron o testamento a o suyo favor, pasando as tierras d'Urbán a estar d'a suya propiedat, en cuentas d'o lugar a o que las heban deixau as güelas.